**ROMÂNIA**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 Proiect

 **(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**HOTĂRÂREAnr. \_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_2022**

privind aprobarea încheierii unui **Act adițional la contractul de finanțare nr. 59.673 din data de 23.08.2021** încheiat între Municipiul Târgu Mureș și EON Reality Inc, privind proiectul **”Educație în realitatea augmentată în Municipiul Târgu Mureș”** depus în cadrul programului EON Grant Guarantee

 ***Consiliul local al Municipiului Târgu Mureş, întrunit în şedinţă ordinară de lucru,***

**Având în vedere:**

1. Referatul de aprobare nr. \_\_\_\_\_\_\_\_\_ din \_\_\_\_\_\_\_\_ iniţiat de Primar, prin Direcția Școli privind aprobarea încheierii unui **Act adițional la contractul de finanțare nr. 59.673 din data de 23.08.2021** încheiat între Municipiul Târgu Mureș și EON Reality Inc privind proiectul ”Educație în realitatea augmentată în Municipiul Târgu Mureș” depus în cadrul programului EON Grant Guarantee;
2. Raportul de specialitate nr. \_\_\_\_\_ al Direcţiei Juridice,Contencios Administrativ şi Administraţie Publică Locală;
3. Raportul de specialitate nr. \_\_\_\_\_ al Direcției Economice și raportul de specialitate nr. \_\_\_\_\_\_ al Direcției Școli;
4. Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile:**

* Hotărârea Consiliului local Municipal Târgu Mureș nr. 221/29.07.2021privind aprobarea **Contractului de finanțare** dintre Municipiul Târgu Mureș și EON Reality Inc., **a Acordului de parteneriat** dintre Municipiul Târgu Mureș și Direcția de Asistență Socială Târgu Mureș și aprobarea **Acordurilor de parteneriat** cu Unitățile de învățământ preuniversitar și universitar din Municipiul Târgu Mureș privind proiectul ”Educație în realitatea augmentată în Municipiul Târgu Mureș” depus în cadrul programului EON Grant Guarantee;
* art. 129 alin.(1), alin.(14), art. 139, art. 196, alin. (1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare;

**Hotărăşte**:

 **Art. 1.** Se aprobă încheierea unui **Act adițional la contractul de finanțare nr. 59.673 din data de 23.08.2021** încheiat între Municipiul Târgu Mureș și EON Reality Inc., privind proiectul ”Educație în realitatea augmentată în Municipiul Târgu Mureș”, depus în cadrul programului EON Grant Guarantee, conform Anexei care face parte integrantă din prezenta hotărâre.

 **Art. 2.** Restul prevederilor din Hotărârea Consiliului local municipal Târgu Mureș nr. 221 din data de 29.07.2021 rămân neschimbate.

 **Art. 3.** Se împuternicește dl. **SOÓS ZOLTÁN,** primar, în calitate de reprezentant legal al Municipiului Târgu Mureș, să semneze în numele Municipiului Târgu Mureș actul adițional la contractul de finanțare nr. 59.673 din data de 23.08.2021.

**Art. 4.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Economică și Direcția Școli.

**Art. 5.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 6.** Prezenta hotărâre se comunică:

* Direcției Economică;
* Direcția Școli;
* Direcției de Asistență Socială Târgu Mureș.

**Viză de legalitate,**

 **Secretarul general al Municipiului Târgu Mureș,**

**Bâta Anca Voichița**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările şi completările ulterioare**

**ROMÂNIA (nu produce efecte juridice)\***

**JUDEŢUL MUREŞ**

**DIRECȚIA ȘCOLI**

**Nr. \_\_\_\_\_\_\_ din \_\_\_\_\_\_\_\_\_2022 Iniţiator**

**PRIMAR**

**SOÓS ZOLTÁN**

**REFERAT DE APROBARE**

privind aprobarea încheierii unui **Act adițional la contractul de finanțare nr. 59.673 din data de 23.08.2021** încheiat între Municipiul Târgu Mureș și EON Reality Inc, privind proiectul **”Educație în realitatea augmentată în Municipiul Târgu Mureș”** depus în cadrul programului EON Grant Guarantee

Municipiul Târgu Mureș a depus proiectul cu titlul ”Educație în realitatea augmentată în Municipiul Târgu Mureș” prin **Programul de EON Grant Guarantee** pe care l-a și câștigat, respectiv s-a materializat prin încheierea contractului de finanțare nr. 59.673 din data de 23.08.2021.

Scopul acestui proiect este modernizarea procesului educațional prin implementarea unui sistem de educație prin realitate virtuală și realitatea augmentată în Municipiul Târgu Mureș (etapa 1 a proiectului) precum și înființarea unui Centru EON XR (etapa 2-a a proiectului).

1. **Justificarea modificărilor**

În conformitate cu art. 6, alin. (1) din Contractul de finanțare nr. 59.673 din data de 23.08.2021 privind modificarea și completarea contractului de finanțare, părțile au dreptul pe întreaga durată de valabilitate a contractului mai sus menționat, de a conveni modificarea / completarea clauzelor și / sau Anexelor acestuia, prin act adițional.

Analizând amănunțit contractul de finanțare menționat, dar și anexele A-E ale contractului am constatat că la întocmirea acestuia nu au fost diferențiate destul de clar cheltuielile totale ale proiectului, respectiv cheltuielile cu amenajarea Centrului EON-XR. În procesul de analizare a documentelor s-a constatat o diferență minoră între taxa de garantare (254.122 USD) și valoarea exprimată procentual a taxei de garantare (1%) din cheltuielile totale privind amenajarea Centrului EON-XR, ca urmare am solicitat corporației EON Reality o notă explicativă pentru a clarifica detaliile descrise. Conform notei explicative emisă de corporația EON Reality, înregistrată cu nr. 19.394 din data de 10.03.2022 reiese faptul că suma de 254.122 USD reprezintă 1,03% din cheltuielile amenajării Centrului EON-XR, la care s-a aplicat o corecție zecimală care nu este descrisă în mod explicit. Corecția menționată nu influențează valoarea taxei de garantare (contribuția Primăriei Municipiului Târgu Mureș), adică 254.122 USD, sumă care figura în scrisoare de ofertă inițială a aplicării grantului, respectiv care figurează în contractul de finanțare semnat de către ambele părți și în *Anexa A - Echipamente EON-XR Center*, specificat în notă de subsol.

În consecință, propunem reformularea art. 1, alin (1.5), astfel: ”*La livrarea, instalarea și punerea în funcțiune a Centrului, Partenerul Local vacontribui cu o taxă de garantare a grantului de 254.122 USD (1,03%) din valoarea centrului Târgu Mureș EON-XR în termende 30 de zile de la livrare, instalare și punere în funcțiune.”*

De asemenea, propunem reformularea art. 4, alin (1), astfel: *”Valoarea totală a proiectului care face obiectul contractului de finanțare este de 26.186.120,28 USD, respectiv valoarea totală a Centrului EON-XR este de 25.059.984,50 USD din care:*

1. *La livrarea, instalarea și punerea în funcțiune a Centrului, Partenerul Local va contribui cu o taxă de garantare a grantului de 254.122 USD (1,03%) din valoarea centrului Târgu Mureș EON-XR în termen de 30 de zile de la livrare, instalare și punere în funcțiune.”*

Sumele menționate se pot regăsi/verifica în *Anexa A – Echipamente EON-XR Center* a contractului de finanțare în cauză, aprobată prin Hotărârea Consiliului local municipal Târgu Mureș nr. 221 din data de 29.07.2021.

Totodată la art. 1, alin. (1.2) s-a folosit sintagma ”Acord”, aceasta urmând a se înlocui cu sintagma ”Contract”, astfel articolul va avea următorul conținut:*”Părțile încheie acest contract în baza importanței educației digitale de înaltă calitate, o parte din care XR (realitatea virtuală și realitatea augmentată) a fost identificată ca o cheie pentru construirea competitivității digitale în educație”.*

 Având în vedere că Certificatul de licențe EON Reality Inc. a fost reemis în data de 13.08.2021 este necesară revizuirea art. 3, alin. (1). astfel: *”Contractul de finanțare intră în vigoare la data semnării acestuia de către reprezentanții legali , și este valabil până la data de 13.08.2026”.*

 Evidențiem faptul că modificările, completările mai sus descrise nu influențează în nici un fel derularea proiectului ”Educație în realitatea augmentată în Municipiul Târgu Mureș”, respectiv nu necesită cheltuieli suplimentare de la bugetul local.

Față de argumentele mai sus precizate, solicităm introducerea pe ordinea de zi, spre aprobarea Consiliului Local al Municipiului Târgu Mureș, a proiectului de HCL privind aprobarea încheierii unui **Act adițional la contractul de finanțare nr. 59.673 din data de 23.08.2021** încheiat între Municipiul Târgu Mureș și EON Reality Inc, privind proiectul **”Educație în realitatea augmentată în Municipiul Târgu Mureș”** depus în cadrul programului EON Grant Guarantee.

Direcția Școli

Director executiv

**Dorin Belean**

 **Aviz favorabil al**

 **COMPARTIMENTULUI DE SPECIALITATE**

 **Direcția Economică**

 **Crăciun Florin Ioan**

 **Aviz favorabil al**

**Întocmit COMPARTIMENTULUI DE SPECIALITATE**

Manager de proiect **Direcția Juridică**

**Szabadi Ernő Lorand \_\_\_\_\_\_\_\_\_\_\_\_\_\_\_\_\_\_\_\_\_\_**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările şi completările ulterioare**